text:
सुनील कुमार झा
जेतबा समृद्ध इतिहास लेल भारत अपना आप मे चिन्हल जाइत अछि ओहि स कहीं ज्यादा एहि गप लेल चिन्हल जाइत अछि जे एहि ठाम क इतिहास कए हरदम तोडि मरोडि कए पेश कैल जाइत रहल अछि । एहने किछु भेल अछि बनारस हिंदू विश्वविद्यालय क इतिहास क संग सेहो । बनारस हिन्दू विश्वविद्यालय क स्थापना क संबंध मे जे मान्य इतिहास अछि ओहि मे एहि गपक कतहु चर्चा नहि अछि जे एकर स्थापना कोना भेल आ ओकरा लेल की की पापड़ बेलै पडल । बनारस हिन्दू विश्वविद्यालय क गली स लकए संसद क सैंट्रल हॉल तक मे लागल मालवीय जी क मूर्ति बनारस हिन्दू विश्वविद्यालय क संस्थापक क रूप मे देखा जाएत मुदा एहि आंदोलन क नेतृत्वकर्ता बिहार क सपूत तिरहुत क महाराजा रामेश्वर सिंह क जिक्र तक कतहु नहि भेटत। जिनकर बिना एहि हिन्दू विश्वविद्यालय क कल्पना तक नहि कैल जा सकैत अछि । बनारस हिन्दू विश्वविद्यालय क इतिहास पर लिखल गेल एकमात्र किताब जे स्थापना क कई साल बाद 1936 मे छपल छल आ एकरा संपादित केने छलाह बनारस हिन्दू विश्वविद्याल क तत्कालीन कोर्ट एंड कॉउसिल (सीनेट) क सदस्य वी सुन्दरम् । सुन्दरम क एहि किताब कए पढिकए यैह कहल जा सकैत अछि जे ओ जेतबा बीएचयू क इतिहास लिखलाह अछि ओहि स कहीं बेसी इतिहास कए नुका रखलाह या मिटा देलाह अछि। इ बात साबित होइत अछि बीएचयू स संबंधित दस्तावेज स । बीएचयू क दस्तावेज क खोज करनिहार तेजकर झा क अनुसार बीएचयू क स्थापना लेल चलाउल गेल आंदोलन क नेतृत्व पंडित मालवीय नहि बल्कि तिरहुत क महाराजा रामेश्वर सिंह क हाथ मे छल । जेकर जिक्र बीएचयू क वर्तमान लिखित इतिहास मे कतहु नहि अछि । बीएचयू क वर्तमान लिखित इतिहास क संबंध मे श्री झा कहैत अछि जे वी सुन्दरम् ओहि समय बनारस हिन्दू विश्वविद्यालय क कोर्ट एंड कॉउसिल क सदस्य छलाह आ ओहि समय क कुलपति पंडित मदन मोहन मालविय कए अनुरोध पर जे चाहैत छलाह जे बनारस हिन्दू विश्चविद्यालय क एकटा अधिकारीक इतिहास लिखल जाये, क कारण एहि किताब कए संपादित करबाक जिम्मा लेलाह । आओर अंतत: इ किताब ‘’बनारस हिन्दू युनिवर्सिटी 1905-1935’’ रामेश्वर पाठक क द्वारा तारा प्रिटिंग वर्क्स, बनारस स मुद्रित भेल ।
इ पुस्तक बिकानेर क महाराजा गंगा सिंह क ओहि वक्तव्य कए प्रमुखता स देखेलक अछि जखन ओ मदन मोहन मालविय कए एहि विश्वविद्यालय क संस्थापक क रूप मे सम्मान देने छलाह । एहि ठाम गौर करबाक अछि जे बिकानेर क महाराजा क एहि सब परिदृष्य मे पदार्पण 1914-15 मे भेल छल जखन कि विश्वविद्यालय क परिकल्पना आ प्रारूप 1905 स शुरू भ गेल छल । पुस्तक क पहिल पन्ना पर लॉर्ड हॉर्डिग क ओहि भाषण क अंश देल गेल अछि जाहि में ओ विश्वविद्यालय क नींव क पाथर राखय लेल आयल छलाह । मुदा हुनकर पाति मे कतहु कोनो व्यक्ति क नाम नहि अछि, जे अंग्रेज क शिष्टाचार क अनुरूप नहि बुझा रहल अछि। चारिम पैराग्राफ मे ओहि बात क चर्चा कैल गेल छल जे नींव क पाथर क नीचा एकटा कांस्य पत्र मे देवी सरस्वती क अराधना करैत किछु संस्कृत क श्लोक लिखल गेल छल । पांचम पैराग्राफ मे लिखल गेल छल जे “The prime instrument of the Divine Will in this work was the Malaviya Brahmana, Madana Mohana, lover of his motherland. Unto him the Lord gave the gift of speech, and awakened India with his voice, and induced the leaders and the rulers of the people unto this end.” आओर एहि लेल इ प्रसिद्ध कैल गेल जे मालवीय जी एहि विश्वविद्यालय क एकमात्र संस्थापक छथि ।
किताब क छठम पैराग्राफ मे संस्कृत मे मालवीय जी बिकानेर क महाराजा गंगा सिंह जी, तिरहुत क महाराजाधिराज रामेश्वर सिंह जी क संग कॉंउसलर सुंदर लाल, कोषाध्यक्ष गुरू दास, रास विहारी, आदित्या राम आ लेडी वसंती क चर्चा कैल अछि । संगहि युवा वर्ग क कार्य आ आन भगवद् भक्त क जिक्र कैल अछि जेसब कई प्रकार स एहि विश्वविद्यालय क निर्माण मे सहयोग देलाह अछि । एहि पैराग्राफ मे रामेश्वर सिंह क नाम कए ‘अन्य भगवद् भक्त’ क संग कोष्टक मे राखल गेल छल जे सब सिर्फ कोनो तरह स मदद केने छलाह । ऐनी बेसेंट क जिक्र एहि अध्याय मे करब ओ जरूरी नहि बुझलाह ।
जखनकि 1911 मे छपल हिन्दू विश्वविद्याल क दर्शनिका क पेज 72 मे लेखक एहि विश्वविद्यालय क पहिल ट्रस्टी क जे लिस्ट छापने छथि ओहि मे उपर स तिरहुत क महाराज रामेश्वर सिंह, कॉसिम बजार क महाराजा, श्री एन सुब्बा रॉव मद्रास, श्री वी. पी. माधव राव बैंगलौर, श्री विट्ठलदास दामोदर ठाकरे बॉम्बे, श्री हरचन्द्र राय विशिनदास कराची, श्री आर. एन. माधोलकर अमरोठी, राय बहादूर लाला लालचंद लाहौर, राय बहादूर हरिश्चन्द्र मुल्तान, श्री राम शरण दास लाहौर, माधो लाल बनारस, बाबू मोती चंद आ बाबू गोविन्द दास बनारस, राजा राम पाल सिंह राय बरेली, बाबू गंगा प्रसाद वर्मा लखनउ, सुरज बख्श सिंह सीतापुर, श्री बी. सुखबीर मुजफ्फरपुर, महामहोपाध्याय पंडित आदित्या राम भट्टाचार्य इलाहाबाद, डॉ सतीश चन्द्र बैनर्जी इलाहाबाद, डॉ तेज बहादूर सापरू इलाहाबाद और पंडित मदन मोहन मालविय इलाहाबाद क नाम लिखल गेल अछि ।
अध्याय तीन जे पेज नंबर 80 स शुरू होइत अछि मे एहि बात क चर्चा कतहु नहि कैल गेल अछि जे कोन प्रकार स ऐनी बेसेंट बनारस मे अपन केन्द्रीय हिन्दू महाविद्यालय कए ‘द यूनीवर्सिटी ऑफ इंडिया’ मे तब्दील करबाक योजना बना रखने छलीह। एकर संगहि एक शब्द मे ओहि ‘’शारदा विश्वविद्यालय’’ क जिक्र नहि कैल गेल अछि जेकर सपना महाराजा रामेश्वर सिंह भारत क हिन्दू विश्वविद्याय क रूप मे देखने छलाह आ जेकरा लेल ओ सरकार स ल कए पूरा भारत मे बैसार केने छलाह। । एहि पुस्तक मे सिर्फ एहि गपक विस्तार स चर्चा भेल जे कौन प्रकार स अप्रैल 1911 मे पंडित मालवीय जी, श्रीमती ऐनी बैसेंट जी स इलाहाबाद मे बैसार केलथि आ प्रस्ताव पर सहमती क बाद डील फाइनल भेल । ( एहि पुस्तक मे नहि त बैठक क विस्तृत जानकारी देल गेल आ नहि त समझौता क बिन्दू कए रखल गेल अछि) ओकर बाद ओ महाराजा रामेश्वर सिंह स भेंट केलथि आओर तीनू गोटे मिलकए धार्मिक शहर बनारस मे एकटा विश्वविद्यालय खोलबाक फैसला केलथि । पृष्ठ संख्या 80-81 पर साफ लिखल गेल अछि जे इ कहियो संभव नहि भ सकैत छल जे तीनू गोटे एक जगह, एक समय मे तीनटा यूनिवार्सिटी खोलबा मे सफल होइतथि । मुदा लेखक ओहि ठाम एकर जिक्र तक नहि केलथि जे ओहि दिन क आर्थिक, राजनैतिक, सामाजिक आ ओहि समय क सरकार मे पहुंच केतबा छल । खैर…
प्राप्त दस्तावेज स पता चलैत अछि जे तीनू क बीच सहमति क बाद महाराजाधिराज दरभंगा क अध्यक्षता मे एकटा कमेटी क गठन कैल गेल छल आओर तत्कालीन वॉयसराय आ शिक्षा सचिव कए पत्राचार द्वारा सूचित कैल गेल छल । महाराजधिराज अपन पहिल पत्र जे 10 अक्टूबर 1911 कए अपन शिमला स्थिात आवास स शिक्षा सचिव श्री हरकॉर्ट बटलर कए लिखल छल मे लिखने छलाह – भारत क हिन्दू समुदाय चाहैत अछि जे एकटा हुनकर अपन विश्चविद्यालय खोलल जाय । बटलर प्रतिउत्तर मे 12 अक्टूबर 1911 कए महाराजा रामेश्वर सिंह कए एहि काज लेल शुभकमानाएं देलाह आ प्रस्तावना कोना तैयार कैल जाए एकरा लेल किछु नुस्खा सहो देलथि (पेज 83-85) । एहि पुस्तक क पेज संख्या 86 पर लिखल गेल अछि जे एहि विश्वविद्यालय कए पहिल दान महाराजाधिराज 5 लाख टका क तौर पर दलथि । हुनका संग खजूरगॉव क राणा सर शिवराज सिंह बहादूर सेहो एक लाख 25 हजार टका दान देने छलाह ।
22 अक्टूबर 1911 कए महाराजा रामेश्वर सिंह, श्रीमती एनी बेसेंट, पंडित मदन मोहन मालवीय आ किछु खास लोक इलाहाबाद मे एकटा बैसार केलथि जाहि मे तय कैल गेल जे एहि विश्वविद्यालय क नाम ‘’हिन्दू विश्चविद्यालय’’ राखल जाए । इ दस्तावेज एहि बात क सेहो सबूत अछि जे मदन मोहन मालवीय जी असगर एहि विश्वविद्यालय क नाम नहि रखने छलाह ।
28 अक्टूबर 1911 कए इलाहाबाद क दरभंगा किला मे माहाराजा रामेश्वर सिंह क अध्यक्षता मे एकटा बैसार क आयोजन भेल जाहि मे एहि प्रस्तावित विश्वविद्यालय क संविधान क बारे मे एकटा खाका खीचल गेल ( पेज संख्या 87) । पेज संख्या 90 पर एहि किताब क मैनेजमेंट कमीटी क पहिल लिस्ट दिखाउल गेल अछि जाहि में महाराजा रामेश्वर सिंह कए अध्यक्ष क तौर पर दिखाउल गेल अछि आ 58 लोक क सूची में पंडित मदन मोहन मालवीय क स्थान 55 म राखल गेल अछि ।
एहि किताब मे प्रारंभिक स्तर क कुछ पत्र कए जरूर राखल गेल अछि जाहि मे दाता क लिस्ट, रजवाडा क धन्यवाद पत्र, आ संग संग विश्वविद्यालय क पहिल कुलपति सर सुंदर लाल क ओहि भाषण कए राखल गेल अछि जाहि मे ओ पहिल दीक्षांत समारोह कए संबोधित केने छथि । अपन संभाषण मे श्री सुंदर जी महाराजा रामेश्वर सिंह, श्रीमती एनी बेसेंट आ पंडित मदन मोहन मालवीय कए अतुलित योगदान कए सराहना केलथि अछि जेकर बदौलत एहि विश्वविद्यालय क निर्माण भेल । एहि ठाम गौर करबा योग्य गप इ जे अपन संभाषण मे ओ कखनो पंडित मदन मोहन मालवीय कए संस्थापक क रूप में संबोधित नहि केलथि अछि ( पेज 296)। एहि किताब क दसम अध्याय मे पंडित मदन मोहन मालवीय क ओहि संबोधन कए विस्तार स राखल गेल अछिजे ओ पहिल दीक्षांत समारोह कए संबोधित केने छलाह । इ संबोधन एहि मायने मे गौरतलब अछि जे एहि पूरा भाषण मे ओ एक बेर महाराजा रामेश्वर सिंह, श्रीमती ऐनी बेसेंट, सर सुंदर लाल आदिक नाम नहि लेलथि अछि । ओ केवल लॉर्ड हॉर्डिग, सर हरकॉर्ट बटलर आ सबटा रजवाडा कए सहयोग लेल धन्यवाद देलथि अछि ।
आइ भारत क विभिन्न पुस्तकालय, आर्काइव्स मे 1905 स लकए 1915 तक क बीएचयू क इतिहास आ मीटींग्स रिपोर्ट कए खंगालबा स इ पता चलैत अछि जे कोनो पत्राचार चाहे ओ वित्तीय रिपोर्ट, डोनेशन लिस्ट, शिक्षा सचिव आ वायसराय क संग पत्राचार, रजवाड़ा कए दान लेल पत्राचार हो या अखबार क रिपोर्ट हो या निजी पत्र आदि एहन तमाम दस्तावेज अछि जाहि मे कतहु पंडित मदन मोहन मालवीय कए एकर संस्थापक क रूप मे लिखल गेल हुए आओर नहिये कोनो एहन पत्र भेटल जाहि मे सीधे तौर पर हुनका एहि संस्भानक प्रमुख क तौर पर लिखल गेल हुए । पत्राचार क कुछ अंश जे इसमाद लग अछि ओहि स साफ साबित होइत अछि जे सब पत्राचार महाराजा रामेश्वर सिंह जी कए संबोधित क लिखल गेल अछि । एहन मे इ सवाल उठब स्वभाविक अछि जे बीएचयू क लिखित इतिहास मे जतए रामेश्वर सिंह कए महज एकटा दानदाता क रूप मे उल्लेखित कैल गेल अछि आ तमाम दानदाता क सूची क बीच हुनका राखि देल गेल अछि । एहन व्यक्तिे कए एहि तमाम दस्तावेज मे बीएचयू क आंदोलन क नेतृत्वकर्ता या फेर बीएचयू क आधिकारीक हस्ताक्षर क रूप मे संबोधन कोना कैल गेल अछि । कोनो संस्थान क महज दानकर्ता हेबाक कारण स कोनो व्यक्तिव क संग एहन पत्राचार संभव नहि भ सकैत अछि आओर एहन पत्र कोनो आन दानकर्ता कए नहि पठाउल गेल अछि। अगर एहि आंदोलन क नेतृत्वकर्ता कियो आओर छलाह त पत्राचार हुनकर नाम स हेबाक चाहैत छल । ओहिना अगर दानकर्ता लेल इ एकटा संबोधन छल त एहन संबोधन अन्य दानदाता लेल सेहो हेबाक चाहैत छल । मुदा एहन कोनो दस्तावेज नहि त बीएचयू लग अछि आ नहि त कोनो निजी संग्रहकर्ता लग । एहन मे सवाल उठैत अछि जे कि रामेश्वर सिंह महज एकटा दानदाता छलाह या फेर हुनका दानदाता तक सिमित करबाक कोनो सूनियोजित प्रयास कैल गेल ।
तमाम दस्तावेज कए ध्यान रखैत इ कहल जा सकैत अछि जे बीएचयू क वर्तमान इतिहास ओकर संपूर्ण इतिहास नहि अछि आओर ओकरा फेर स लिखबाक आवश्यकता अछि । अपन सौ साल क शैक्षणिक यात्रा क दौरान बीएचयू कहियो अपन इतिहास कए तकबाक कोशिश नहि केलक । 2016 मे बीएचयू क 100म वर्षगांठ मनाउल जाएत । एहन मे बीएचयू क एहि लेपल, मिटाउल इतिहास कए पूरा करबाक जरूरत अछि ।


c: text/html

text:
पटना। सैप जवान कए प्रति माह आब मानदेय क रूप मे दू हजार बेसी भेटत। पुलिस मुख्यालय हुनकर सबहकमानदेय 12 हजार करि देलक अछि। डीजीपी नीलमणि कहला जे इ फैसला सबटा सैप क जवान पर लागू होएत। नव भर्ती क सैप जवान कए सेहो एकर लाभ भेटत।
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com

robotstxt: allowed

filter: keep


text:
नेपाली काँग्रेससे जोशीपुरके हरके वडामे कमिटी गठन
सुधराम दहित
जोशीपुर, १३ सावन । कैलालीके जोशीपुर गाउँपालिकामे नेपाली काँग्रेससे हरेक वडामे सूचना संकलन तथा व्यवस्थापनके लाग वडा कमिटी गठन करले बा ।
स्थानीय सरकारसे करल विकासके योजनाहे स्थलगत अध्ययन अनुगमन कैके मजा कामके प्रसंशा ओ कमीकमजोरी प्रति सुझावके लाग उ कमिटी गठन करल हो । नेपाली काँग्रेस जिल्ला कार्य समितिके २०७७ अषाढ २८ गतेके परिपत्र अनुसार सम्बन्धित गाउँटोल, वडाके गत आ.व. ०७६÷०७७ के स्थानीय तहके विकास निर्माण तथा आर्थिक पक्षके कार्यके स्थलगत अनुगमन निर्देशिका २०७७ बमोजिम कार्य कैना करैनाके लाग हरेक वडामे एक जने सूचना संकलन तथा व्यवस्थापन संयाजक रहना मेरके ३ सदस्यीय कमिटी गठन करल हो ।
मूल अनुगमन समिति तथा सम्बन्धित वडाके नेता तथा कार्यकर्तासे आवश्यक समन्वय कैके साउन २० गते भिट्टर नेपाली काँग्रेस जोशीपुर गाउँ कार्य समितिमे प्रतिवेदन बुझैना मेरके कमिटीहे जिम्मेवारी डेहल बा ।
नेपाली काँग्रेस जोशीपुर गाउँ कार्य समिति जोशीपुर क्षेत्र नं. १ कैलाली संयोजक बन्सराम बडायकके सभापतित्वमे सम्पन्न कार्यक्रममे बर्का पहुना नेपाली काँग्रेस जिल्ला कार्य समिति सह–अध्यक्ष बिरु प्रसाद चौधरी रहल रहिट । खास पहुनामे नेपाली काँग्रेस जिल्ला पूर्व सभापति नारायण दत्त मिश्र, ने.का. महासमिति सदस्य तथा पूर्व सभासदस्य बुद्धिसागर चौधरी रहल रहिट ।
ओस्टके ने.का. पूर्व जिल्ला कार्य समिति उप सभापति बिर बहादुर हमाल, ने.का. कैलाली जिल्ला निर्वाचन क्षेत्र नं. १ क प्रदेश सभापति तथा जोशीपुर गाउँपालिका अध्यक्ष रामकृष्ण चौधरी, गा.पा.उपाध्यक्ष गिता कठरिया, जिल्ला समन्वय समिति सदस्य विष्णु प्रसाद डंगौरा लगायतके उपस्थिति रहल रहे ।


text: पटना। आखिर ओ दिन आबि गेल जेकर करीब चारि साल स बाट तकैत रही। जानकारीक अनुसार 15 मई कए मुख्यमंत्री नीतीश कुमार राजधानी मे रिंग बस सेवा क शुरूआत करताह। बिहार राज्य पथ परिवहन निगम क नियंत्रणाधीन इडेन कंपनी 7टा रिंग रूट लेल 70टा बस सडक पर उतरबा लेल पटना पहुंच गेल अछि। मंगलदिन निगम आ कंपनी क अधिकारी रिंग सेवा क रूट आ बस क ठहराव स्थल क निरीक्षण करलाक बाद एकर जानकारी देलथि। इंडेन कंपनी क सीएमडी ई. सच्चिदानंद राय कहला जे मुख्यमंत्री नीतीश कुमार आ निगम क प्रशासक यू.एस.कुमावत क प्रेरणा स इ सेवा शुरू कैल जा रहल अछि। रिंग सेवा मे 70टा बस नन एसी अछि जखन कि 8टा एसी बस सेहो जल्द सडक पर उतरत। सब रूट पर कंपनी क दिस स गुलाबी लेडीज स्पेशल बस चलाउल जाएत। जाहि मे संवाहक तक महिला रहतीह। एकर अतिरिक्त सबटा बस मे महिला क लेल 12टा सीट आरक्षित रहत। कोलकाता मे कंपनी क कंट्रोल रूम बनाउल गेल अछि। श्री राय कहला जे रिंग सेवा क सबटा बस मे जीपीएस लागल अछि। एकर अतिरिक्त जेबकतरा आ छेड़खानी करनिहार पर नजर रखबा लेल बस मे वीडियो कैमरे सेहो लागल अछि।


text:
पटना. सभ चुनावमे नाराक अपन अलग भूमिका होएत अछि. सभ पार्टी चुनाव कालमे विभिन्न नारा तैयार करैत अछि. अहू बेर विधानसभा चुनाव २०२० के ल’ बिहारक सभ पार्टी अपन-अपन नारा आ स्लोगन तैयार क’ लेलक अछि. आउ अहाँके देखबैत छी एहि बेर कोन नाराक संग बिहारक पार्टी चुनावी मैदानमे जायत.
एनडीए जारी कयलक इ नाराकेओ सत्ते कहलक अछि जे बिना नाराक चुनाव किछु एहन होएत अछि जेना कोनो सेना बिना हथियार. नारा चुनाव अभियानमे दम आ कार्यकर्तामे जोश भरबाक काज करैत अछि. जोरक नारा लागय त’ फेर जोश आसमान छूबै लगैत अछि. सभ पार्टी एक एहन नारा अपना लेल चाहैत अछि, जाहि स’ ओ वोटरके लोभा सकय. यैह कारण अछि जे बिहार चुनावक घंटी बजबाक संग सभ पार्टी अपन नारा तैयार क’ लेलक अछि. पहिने बात एनडीएक नाराक करब त’ भाजपा एहि बेर विधानसभा चुनावक लेल जे नारा देलक अछि ओ अछि – भाजपा अछि तैयार, आत्मनिर्भर बिहार. ओतहि, जेडीयू दू गोट नारा जारी कयलक अछि. पहिल – विकसित बिहार नीतीश कुमार आ दोसर – विकासमे अछि विश्वास नीतीश कुमार. त’ लोजपा – बिहार फस्ट बिहारी फस्ट – केर नाराक संग जनताक बीच जा रहल अछि.
दोसर दिस विपक्षी पार्टी सभ सेहो चुनावी नारा जारी क’ देलक अछि जाहिमे राजदने – तेज रफ्तार तेजस्वी सरकार – केर नारा देलक अछि. ओतहि, कांग्रेस – कहैत अछि बिहार बदलय सरकार – केर नारा देलक अछि. यद्यपि राजनीतिक पार्टीक इ नारा वोटरक ह्रदय धरि कतेक पहुँचि पबैत अछि, इ त’ चुनावक परिणामे बताओत. मुदा एतेक त’ साफ अछि जे सभ पार्टी अपन-अपन तरकसमे चुनावी तीर सजायब शुरू क’ देलक अछि. यद्यपि एखन इ तय नहि अछि जे बिहारमे चुनावक तारीख की होयत?


text: पटना। प्रतिबंधित संगठन सीपीआई (माओवादी) बिहार क मुख्यमंत्री नीतीश कुमार कए जान स मारबाक धमकी देलक अछि। आधिकारिक सूत्र क अनुसार एकटा निजी टीवी चैनल क रिपोर्टर कए माओवादी एक एसएमएस पठेलक अछि, जाहि मे इ धमकी देल गेल अछि जे यदि हन्ुनकर दू टन नेता कए जेल स रिहा नहि कैल गेल त नीतीश कुमार क हत्या करि देल जाइत। बिहार राज्य गृह विभाग क प्रमुख सचिव आमिर सुभानी क अनुसार ‘डबलूÓ नामक एकटा नक्सली नेता मोबाइल नंबर 09308670993 स उक्त रिपोर्टर कए एसएमएस पठेलक अछि। एसएमएस मे नक्सली नेता रविजी आओर दीरेन सिंह कए रिहा करबाक मांग कैल गेल अछि। प्रमुख सचिव कहलथि जे पुलिास महानिदेशक आनंद शंकर आ आईजीपी (ऑपरेशन) एसके भारद्वाज पूरा मामला क जांच क रहल छथि। ओना एहि सूचनाक बाद मुख्यमंत्री नीतीश कुमार क सुरक्षा बढ़ा देल गेल अछि।


text:
समस्तीपुर । संस्कृति मरैत नहि अछि। समस्तीपुर मे भेल एकटा घटना इ साबित करि देलक। किछु साल पहिने रेड लेबल चाहक एकटाविज्ञापन आयल छल- ‘तमिल लोगों की शादी मे नाच-गाना नहीं होता है।Ó बिहार पिछला किछु दशक स सांस्कृतिक रूप स पंजाबी संस्कृति कए आत्मसार करि लेबाक प्रयास मे अपन पहचान गवां चुकल अछि। एहन मे विवाहक दौरान नाच-गाना, शराब, मौगी बरियाती आदि एहन परिपाटी आम भ गेल जे पहिने एहि क्षेत्र मे नहि होइत छल। गरीबी आ पलायन स जेना पूरा समाज अपन संस्कृति कए ल कए ग्लानी मे डूबि गेल छल। कोई इ कहबाकहिम्मत नहि जुटा पाबि रहलछल जे तमिल नहि मैथिल लोकक विवाह मे सेहो नाच-गाना नहि होइत अछि। मुदा समस्तीपुर क एकटा ‘विदेहीÓ इ कहबाक हिम्मत टा नहि केेलथि, बल्कि अपन संगी संग नचनिहार वर स विवाह करबा स मना करि देलथि। पेशा स होम्योपैथिक डॉक्टर रवि कुमार वर्ष 2005 स बैंक मे काज करिनिहारि सरिता कुमारी स प्रेम करैत छलाह। दूनू परिवारक रजामंदी स विवाह तय भेल, मुदा आधुनिक बनबाकचक्कर मे रवि स एकटा गलती भ गेल, ओ मैथिल क बजाए पंजाबी जेकां विवाह करबा लेल सरिताक दुहारि पर आबि गेलाह। जाहि स ओ अपन प्रेमिका स दूर भ गेलाह।
बरियाती जखन सरिता क दुहारि लागल, त रवि दोस्तक संग नाचए लगलाह। एकर सूचना सरिता तक पहुंचल। इ दृश्य नहि त राम सन छल, न महादेव सन। अपन विवाह मे नहि सरिता क बाप नाचल छलथि आ नहि रविक बापक नचबाक कोनो चर्चा अछि। तखन शराब मे डूबल रवि सरिता संस्कारहीन युवकक अलावा किछु नहि रहल वरमाला क दौरान रविक सामना केलाक उपरांत सरिताक फैसला अटल भ गेल। रवि जहिना सरिता क मांग मे सेनुर दिए लागल सरिता सेनुर लगेबा स मना करि देलथि आ कहलथि जे हमरा मैथिल संस्कार वाला वर चाही, आधुनिकताक नाम पर संस्कारहीन वर हमरा नामंजूर अछि।
अपन बेटीकफैसला पर गर्व करैत सरिता क पिता कहैत छथि जे लड़का बरियाती संग शराब क नशा मे नचैत अछि। एहन लड़का क संग बेटी क विवाह कोना कैल जा सकैत अछि। सरिता आ हुनक पिता कए रवि क पिता बुझेबाक बर प्रयास केलथि, मुदा कोनो फायदा नहि भेल। रवि समेत पूर बरियाती वापस लौट गेल। आशा अछि एहि घटनाक बाद लोक अपन संस्कृति कए अपना मैथिल बनि विवाह करबा लेल प्रेरित भ सकत। ओ दिन दूर नहि जहिया कोनो चाह क विज्ञापन मे सुनबा मे भेटत,’मैथिलों के विवाह मे नाच-गाना नहि होता।Ó त भ जाए एहि गप पर एक लोटा चाह…..


text:
पोर्चुगल राष्ट्रिय फुटबल टिम
पोर्चुगल राष्ट्रिय फुटबल टिम (पोर्चुगिज: Seleção Portuguesa de Futebol, पोर्चुगिज उच्चारण: [sɨlɛˈsɐ̃w puɾtuˈgezɐ dɨ futɨˈbɔl]) सन् १९२१ सँ अन्तर्राष्ट्रिय फुटबल प्रतियोगितामे पोर्चुगलक प्रतिनिधित्व करैत अछि ।
ई फुटबल टिमक घरेलू मैदान पोर्चुगलक ओइरासमे अवस्थित एस्टाडियो नेसनल छी । वर्तमान समयमे ई टिमक प्रशिक्षक फर्नान्डो सान्टोस छी आ कप्तान क्रिस्टियानो रोनाल्डो छी । रोनाल्डो सभसँ बेसी खेल आ गोल करनिहार खेलाडी छी ।[२]
इतिहास[सम्पादन करी]
कीट[सम्पादन करी]
खेलाडी रेकर्ड[सम्पादन करी]
प्रतियोगिता विवरण[सम्पादन करी]
खेलाडी[सम्पादन करी]
सन्दर्भ सामाग्रीसभ[सम्पादन करी]
- ↑ "Portugal - North Korea", Goal.com, २०१०-०६-२१, अन्तिम पहुँच २०१४-०६-२०।
- ↑ "Uefa suspends Portuguese trio", २ जुलाई २००० – bbc.co.ukद्वारा।


text:
कुर्सों, दरभंगा। अक्टुबर २०, २०१५. मैथिली जिन्दाबाद!!
छैठिक अवसर पर कुर्सों गाम मे सांस्कृतिक कार्यक्रमक आयोजन आब क्रमशः विद्यापति स्मृति पर्व समारोह केर स्थान लेलक कहि सकैत छी। एहि गाम केर इतिहास मे १९७५ ई. सँ १९८० ई. केर बीच मे एहि तरहक शुरुआत यैह गामक प्रखर पुत्र ईन्डियन नेशन पत्रिकाक संपादक व चेतना समिति (पटना) केर संस्थापक एवं सचिव गजेन्द्र नारायण चौधरीक नेतृत्व मे भेल छल। कहल जाएछ जे ओहि समय मे मुख्य अतिथिक रूप मे बिहार विद्युत विभाग केर अधिकारी श्री बी एन ओझा आयल छलाह जे एहि गामक संस्कार व मैथिली-मिथिला लेल कैल जा रहल प्रयास सँ प्रभावित होएत सीधे सकरी सँ कुर्सों धरि बिजली आपूर्ति व्यवस्था लेल आदेश देलनि। आइ धरि एहि इलाका केर लोकक बीच ई कथनी अत्यन्त लोकप्रिय अछि आर स्व. गजेन्द्र नारायण चौधरी उर्फ फेकन बाबुक नाम एहि आयोजन एवं हुनकर लब्धप्रतिष्ठित व्यक्तित्व सँ राष्ट्र प्रति समर्पित सेवा आइ अमर बनि गेल अछि। तेकरे पुनः निरन्तरता देबाक कार्य एहि गामक सपुत प्रवीण नारायण चौधरीक नेतृत्व मे कुर्सों युवा विकास समिति द्वारा पैछला साल २०१४ सँ पुनः आरम्भ कैल गेल अछि।
हलांकि एहि गामक माटि ओ पानि मे संस्कृतिक संग सांस्कृतिक आयोजन करब प्राकृतिक रूप मे भेटैत अछि, परञ्च विशेष आयोजन हेतु अति विशेष हिम्मत आ मेहनत करब एहि गामक युवा समाज केर विशेषता कहल जाएछ। वर्तमान अपसंस्कृतिक युग मे पुनः अपन मातृभाषा व मूल संस्कृति प्रति जुड़ाव बनायब ओना तऽ बड कठिनाह छैक, लेकिन एकर मिठास आ सहज भाव सँ ग्रहण करय योग्य रहबाक तर्क सेहो आम जनमानस मे विस्मृति होइत संस्कार केँ पुनःस्थापित करैत छैक। एहि सकारात्मक कार्य मे सब समाज व खास कय युवा पीढी केर आगू रहब एकटा पैघ संदेश दैत छैक। मिथिला व मैथिलीक संरक्षण मे ग्रामीण भूभाग मे महाकवि विद्यापतिक स्मरण करैत हुनकहि समान विद्याक मूल्य आ मान्यता केँ जनमानस अपनाबय – अही उद्देश्य सँ समारोहपूर्वक आयोजन कैल जाएछ – अपन भावना रखैत प्रवीण नारायण चौधरी एहि बेरुक समारोहक उद्घाटन सत्र मे सहभागी दर्जनों विद्वान्, कवि, समालोचक तथा अभियानीक संग उपस्थित समाज केँ संबोधित केलैन।
सीतामढी, मुजफ्फरपुर, दरभंगा, मधुबनी, सहरसा आ दिल्ली सँ अनेकानेक मैथिल विद्वान्, अभियानी, संस्कृतिकर्मी लोकनिक सहभागिता रहल छल। कुर्सों गामक युवा विकास समिति द्वारा सहभागी समस्त अतिथि लोकनि केँ पाग-दोपटा एवं माला सँ स्वागत कैल गेल छल।
किसलय कृष्ण केर प्रसिद्ध मंच संचालन मे आरंभ एहि समारोह केर मुख्य अतिथि मिथिलाक सुप्रसिद्ध गीतकार-कवि एवं सामाजिक अभियंता श्री श्याम बिहारी राय सरस एवं अखिल भारतीय मिथिला पार्टीक प्रदेश अध्यक्ष श्री सदरे आलम खान द्वारा संयुक्त रूप मे कैल गेल। कार्यक्रमक उद्घाटन करैत प्रमुख अतिथिद्वय आयोजनक भरपूर प्रशंसा करैत अपन स्वराज्य केर महत्व पर प्रकाश देलनि आर उपस्थित जनमानस सँ अपन राज्य व भाषा हेतु हर तरहक संघर्ष मे संग रहबाक आह्वान केलनि।
कार्यक्रमक उद्घाटन सत्रः परिचर्चा गोष्ठी
एहि समारोहक उद्घाटन सत्र मे ‘परिचर्चा गोष्ठी’क तर्ज पर मंचासीन विद्वान् एवं अभियानी लोकनि अपन महत्वपूर्ण विचार रखैत समारोह केँ गति प्रदान करैत रहलाह। कुर्सों, नदियामी, मछैता, जयदेवपट्टी, ठेंगहा आदि सँ पधारल विशाल दर्शक लोकनि एतेक रास विद्वान् व अभियानी लोकनि केर दर्शन कय अपना केँ कृत्-कृत्य मानि रहल छलाह। सब कियो एक स्वर मे एहि तरहक आयोजन गाम-गाम मे हो ताहि बात पर जोर दैत वर्तमान राजनैतिक परिवेश सँ भेट रहल नाफा-नोक्सान आर मिथिला राज्य केर आवश्यकता पर मंथन कय रहल छलाह।
घंटों धरि चलल एहि परिचर्चा गोष्ठी मे विषय प्रवेश कार्यक्रम संयोजक प्रवीण नारायण चौधरी केलनि, तहिना विषय पर पूर्ण व्याख्या मैथिली कवि, पत्रकार, विद्वान् एवं अभियानी सहित बहुप्रतिभावान् व्यक्तित्व श्री अजित आजाद जी द्वारा कैल गेल छल। श्री आजाद लोकभाषा एवं मानव जीवन केर व्यवहारिक पक्ष सबहक विलक्षण उदाहरण रखैत राजनीतिक अधिकार प्रति सजग बनबाक लेल जनमानस सँ आह्वान केलनि। ओ बेर-बेर मोन पारैत कहलखिन जे मात्र चुनाव बेर मे ब्लड प्रेशर ऊपर-नीचाँ केला सँ उपेक्षा व दमन केर युगक अन्त नहि होयत। अपन अधिकार लेल जनमानस मे जागरण सदिखन बनल रहबाक चाही। ओ मिथिला राज्य केर औचित्य पर बजैत कहला जे जखन अपन राज्य होयत तखनहि टा अपन समस्या पर अपन सब लोकक नजैर रहत। हाल धरि जे गुण व धर्म विधायक वा सांसद वा राजनीतिक दल आदि मिथिला प्रति देखौलनि अछि, ओ बस वोट टा लूटबाक लेल आर अपन व्यक्तिगत फायदा पेबाक लेल मात्र सब तरहक प्रपंच चलैत रहल। जरुरत अछि जे अपन समस्या केर समाधान कएनिहार लोकक चुनाव करी, नहि कि औपचारिकता लेल। हर तरह सँ अपन स्वराज्य अपना लेल हितकर होयबाक भावना हुनक सारगर्वित संदेश सँ झलकैत रहल छल।
सब सँ खास बात जे श्री आजाद द्वारा एकटा भविष्यवाणी करैत कहल गेल जे मात्र ५ वर्ष मे मिथिला राज्य बनि जायत, जाहि पर बादहु मे विभिन्न वक्ता-ओ-श्रोता समाज सँ विशेष प्रतिक्रिया अबैत रहल छल।
नेपाली मिथिलाक सप्तरी जिला मुख्यालय राजविराज सँ पधारल श्रीमती करुणा झा एहि मंचक एकमात्र नारी-प्रतिनिधि छलीह। ओ अपन संबोधन मे एकजुट प्रयास पर जोर देलनि। राजनैतिक अधिकार सँ लोक केर जुड़बाक लेल मिथिला राज्य केर मुद्दा वा मैथिली भाषाकेर मुद्दा कतेक कारगर अछि ताहि पर सेहो मंथनक आवश्यकता दिशि आंगूर देखबैत श्रीमती झा समर्पित अभियान केर निरंतरता मे अपन सहयोग सब दिन रखबाक आस्वासन सेहो देलीह।
मिथिला राज्य निर्माण सेनाक अध्यक्ष सह अखिल भारतीय मिथिला पार्टीक प्रतिनिधि श्री श्याम सुन्दर झा सेहो अपन वक्तब्य मे जनजागरण जरुरी रहबाक बाक कहलनि। संगहि कोनो लक्ष्य केर प्राप्ति हेतु एकजुटता आवश्यक रहबाक नियम पर ओ जोर दैत हर तरह सँ मिथिला लेल संघर्ष करैत रहबाक प्रतिबद्धता प्रकट केलनि।
मिरानिसे केर दरभंगा जिला अध्यक्ष श्री ओम प्रकाश महतो ‘वैद्यजी’ सेहो राजनैतिक अवस्था मे विखंडित समाजक चर्चाक संग निज मातृभाषा व संस्कृति प्रति उदासीन जनमानसकेँ मूलधारा मे नहि जोड़ि सकबाक कारण मिथिला राज्यक मुद्दा गौण रहबाक तथ्य उजागर करैत एहि लेल वृहत् स्तर पर कार्य करबाक अनुरोध केलनि। संगहि, ओ इच्छा प्रकट केलनि जे एहि तरहक समारोह जँ गाम-गाम व हरेक क्षेत्र मे होयत तऽ निश्चित रूप सँ जनजागरण तथा स्वराज्य केर महत्व आम जनमानस धरि पहुँचत। श्री महतो अपन संबोधन मे वर्तमान अभियान तथा राजनीति मे ‘मिथिला नेता’ केर भाषणबाजी प्रवृत्ति पर प्रहार करैत यथार्थ भूमि पर उपस्थित जनमानसक सरोकारक विषय पर कोनो तरहक गतिविधि नहि करबाक बात कहि कठोर आलोचना सेहो केने छलाह।
मिरानिसे केर सदस्य एवं अभामिपा केर प्रतिनिधि श्री संजय मिश्रा, श्री राजेश राय, श्री अशोक झा, श्री अंकित राय सहित दर्जनों स्थानीय कार्यकर्ता लोकनि अपन-अपन विचार रखने छलाह। जोश सब मे छैक, बस जरुरत छैक जे ईमानदार नेतृत्व नीक मार्गदर्शन मे एहि अभियान केँ संचालन करय। एहि भावनाक संग युवा पीढी अपन स्वराज्य प्राप्त करबाक लेल कटिबद्ध छी से जाहेर केलनि।
सहरसा सँ, वरिष्ठ समाजसेवी तथा मैथिली-मिथिला अभियानी श्री सुमन खाँ समाज, पत्रकार-कवि-अभियानी श्री सुभाषचंद्र झा एवं युवा स्रष्टा तथा मैथिली-मिथिला जगत् केर सूचना संग्रहकर्ता प्रखर अभियानी श्री अमित आनन्द सहभागी भेलाह। हिनका लोकनि द्वारा सेहो अपन गरिमामय संबोधन मे स्वराज्य केर आवश्यकता पर जोर देल गेल। संगहि आम जनमानस सँ बिना कोनो जातीय वर्गीकरणक आपसी एकता सँ हर उपेक्षा दूर करबाक बात कहल गेल।
दरभंगा सँ मिथिला राज्य संयुक्त संघर्ष समिति केर सचिव एवं विभिन्न अभियान केर संचालन कएनिहार स्रष्टा प्रो. उदय शंकर मिश्र द्वारा मिथिला राज्य नहि बनि सकबाक कमजोर पक्ष पर प्रकाश देल गेल। ओ साहित्य तथा भाषा केर सेवा मे रहनिहार मैथिल स्रष्टा सब पर सेहो मिथिला व मैथिली प्रति आन्तरिक रूप सँ दुर्व्यवहार करबाक स्थिति खतरनाक बतौलनि। ओ कहलनि जे लज्जास्पद स्थिति छैक जे जिनका सबकेँ मैथिली सँ साहित्य अकादमी पुरस्कार भेटल ओ अपन धियो-पुता सँ मैथिली व्यवहार नहि करैत छथि आर एहि तरहक कृतघ्न व्यवहार सँ मैथिलीक मृत्यु नहि होयत तऽ प्रगति कोना होयत। तहिना ओ वर्तमान राजनीतिक दल और ओकर मानसिकता मे मैथिली विरोध केर दृष्टान्त हालहि संपन्न विधानसभा चुनाव मे दुनू गठबंधन केर चुनावी घोषणापत्र केँ रखलनि, कहला जे कियो देखाबय कि एहि दुनू गठबंधन द्वारा अहाँक भाषा वा संस्कृति वा पहिचान वा आर्थिक उदारता लेल केहन विजन राखल गेल अछि।
दिल्ली सँ मैथिली फाउन्डेशन केर संस्थापक तथा मिथिला राज्य निर्माण सेनाक प्रखर अभियानी श्री कौशल कुमार केर जोरदार अपील जे अपन विकास केर जिम्मा अपनहि हाथ मे लैत स्वराज्य केर स्थापना करू कहल गेल छल। हिनका द्वारा मधुबनी खादी सहित मिथिला गृह उद्योग आदिक परिकल्पना पर प्रकाश दैत स्वरोजगारी बनबाक संग-संग मिथिलाक्षर सिखबाक आवश्यकता पर सेहो संबोधन कैल गेल छल।
कार्यक्रम केर परिचर्चा गोष्ठी मे स्थानीय विद्वान अवकाश प्राप्त शिक्षक श्री रामाश्रय चौधरी अपन गरिमामय संबोधन मे विद्यापतिक विभिन्न रूप पर विस्तार सँ चर्चा करैत मैथिल केर राजनैतिक अधिकार केर विपन्नताक दोषी स्वयं मैथिल रहबाक बात कहलनि। अपन महत्वपूर्ण संबोधन ओहो एहि बात पर जोर देला जे कम सँ कम एहि तरहक विचार-गोष्ठीक आयोजन समय-समय पर निरन्तर होएत रहबाक चाही, आर संगहि, हम सब जे बाजी से व्यवहार मे सेहो अपनाबी।
उजान सँ श्री रामजी चौधरी केर नेतृत्व मे विशिष्ट सहभागिता दैत साहित्यिक टोली मे स्वयं श्री चौधरीक अतिरिक्त मिथिलाक महान् स्रष्टा स्व. डा. काञ्चीनाथ झा किरण केर विद्वान् एवं कर्मठ नेतृत्वकर्ता पुत्र प्रो. केदारनाथ झा, अनेको विषयक विद्वान् श्री सतीरमण झा, विद्वान् विचारक एवं कवि श्री लखनजी चौधरी केर अत्यन्त सराहनीय उपस्थिति छल। श्री रामजी चौधरी द्वारा किरणजी केर समय सँ अपन भाषा प्रति कैल गेल संघर्ष केर संस्मरण करैत वर्तमान युग धरि मैथिल केर केहन स्थिति अछि ताहि पर विचार राखल गेल छल। मिथिला राज्य केर माँग तखनहि सान्दर्भिक होयत जखन जन-जन मे अपन भाषा प्रति आत्मगौरव केर बोध आओत, बिना भाषाक सम्मान बुझने लोक राज्य नहि बुझि सकत, ओ अपन विचार सँ स्पष्ट केलनि।
प्रो. केदारनाथ झा द्वारा कुर्सों गाम केर ऐतिहासिकता आ खासकय मैथिली आन्दोलन मे देल गेल योगदान पर प्रकाश स्व. डा. किरण केर लिखल संस्मरण केर पाठ करैत कैल गेल। विदित हो जे मैथिली भाषाक पहिल चर्चित गद्य-संग्रह ‘बिछल फूल’ केर कथाकार प्रबोध नारायण चौधरी एहि गाम कुर्सों सँ छलाह जिनक आत्मीय सहयोग केर भरपूर प्रशंसा स्व. किरण द्वारा अही पोथीक प्रकाशन काल मे कैल गेल अछि। स्व. किरण द्वारा अपन सहपाठी स्व. प्रबोध नारायण चौधरी केर भूमिका जाहि सँ हिन्दू विश्वविद्यालय, काशी मे मैथिलीक पठन-पाठन आरंभ भेल छल ताहि प्रकरण केँ स्मृति मे अनबाक संग-संग व्यक्ति द्वारा निष्काम भाव सँ कर्म करैत रहब ताहि व्यक्तिक नाम प्रबोध नारायण चौधरी थीक कहल गेल छल। निश्चित रूप सँ एतेक प्रखर स्रष्टा अपना कृतिकेँ अपने सँ प्रकाशित नहि करा सकबाक कारणे आइ अन्हार मे पड़ल होइथ, मुदा किरणजीक किछु पाँति हुनकर महत्व केँ स्पष्ट करैत अछि। अन्त मे प्रो. केदार नाथ झा द्वारा समस्त कुर्सों ग्रामीण सँ एहि गामक एकटा अज्ञात स्रष्टाक अनेको हस्तलिखित कृति केर प्रकाशन मे सहयोग हेतु अपील सेहो कैल गेल। हुनक अपील केँ सकारात्मक रूप सँ ग्रहण करैत आगामी समय मे एहि दिशा मे कार्य करबाक प्रतिबद्धता आयोजक समिति द्वारा देल गेल छल। एहि तरहें संबोधनक क्रम मे श्री सतीरमण झा तथा श्री लखन जी चौधरी सेहो अपन भाषाक संग राजनैतिक अधिकार प्राप्ति लेल संघर्ष तेज करबाक बात कहल गेल छल।
मधुबनी सँ सहभागी मैथिली कवि व विद्वान् श्री रामेश्वर निशांत, श्री ऋषि वशिष्ठ, श्री सतीश साजन सेहो वर्तमान राजनीति केर रूप व ताहि पर आम जनमानस मे विद्यमान् भ्रम, ताहि बीच मे मैथिली ओ मिथिला केर भूमिका आर भविष्य मे एहि सब बीच मे आपसी समन्वय करबाक नीति अपनबैत एकजुट संघर्ष करबाक आवश्यकता पर जोर देलनि।
सभाध्यक्ष अवकाशप्राप्त शिक्षक श्री रत्नेश्वर नारायण चौधरी द्वारा एहि आयोजन केर निरंतरता देबाक लेल वचनबद्ध रहबाक बात कहल गेल। गामक सांस्कृतिक पृष्ठभूमिक रक्षक श्री मुक्ति नारायण चौधरी द्वारा आगन्तुक समस्त अतिथि व विद्वानक संग सभासद लोकनिक स्वागत कैल गेल। तहिना, गामक नेतृत्वकर्ता मे सँ एक श्री प्रेम नारायण चौधरी द्वारा कुर्सों गामक परिचयक संग वर्तमान अभियान मे सेहो एहि गाम केर आगू रहबाक बात केर भरपूर सराहना कैल गेल छल।
कार्यक्रमक दोसर सत्रः कवि गोष्ठी
एहि समारोहक मुख्य अतिथि श्री श्याम बिहारी राय सरस केर कविता पाठ सँ प्रारंभ कवि-गोष्ठीक अध्यक्षता श्री सतीश साजन द्वारा कैल गेल तथा मंच संचालन श्री अजित आजाद केलनि। एहि सत्र मे श्री ऋषि वशिष्ठ, श्री रामेश्वर निशांत, श्री लखन जी चौधरी, प्रो. केदारनाथ झा, प्रो. उदय शंकर मिश्र, श्री किसलय कृष्ण व स्वयं श्री अजित आजाद केर कविता पाठ सँ भेल। एहि सत्र मे गीत, गजल, कविता आदिक मात्रा तऽ प्रचूर छल, मुदा गाम-घरक लोक मे साहित्य प्रति उदासीन लगावक नमूना तखन देखय लेल भेटल जखन दर्शक-दीर्घा मे बस गोटेक लोकक उपस्थिति बाँचल। सत्रक मंच संचालक श्री अजित आजाद एहि विन्दु पर चूटकी लैत किसलय जी केर आँखि मुंदिकय कविता पाठक चर्चा करैत लोकमानस केँ एकटा नीति सेहो सिखौलनि। हलांकि गाम-घर मे जाड़क मास सूर्यास्त सबेरे हेबाक कारण सकाले भोजन करबाक आदति सेहो एकर एकटा कारण भऽ सकैत छैक, तथापि समारोह केर एहि महत्वपूर्ण घड़ी लोकक उपस्थिति पर प्रश्नचिह्न एकटा सवाल तऽ छोड़िते टा अछि।
अन्तिम सत्रः सांस्कृतिक संध्या
मधुबनी सँ मिथिलाक सुप्रसिद्ध गायक श्री पवन नारायण तथा कंचन पाण्डे एवं जनकपुर सँ श्री नविन मिश्राक हेल्लो मिथिला सांस्कृतिक टोलीक प्रस्तुति सँ अहोरात्रिक सांगीतिक आयोजना कैल गेल छल।
भैरवि वन्दना सँ आरंभ सांस्कृतिक संध्या सेहो दुइ सत्र मे कैल गेल छल। पहिल सत्र मे मैथिली गीत-संगीतक संग विभिन्न तरहक नृत्य केर संंङोर छल। तहिना दोसर सत्र मे भारतीय राष्ट्रभाषा हिन्दी केँ सम्मान दैत गोटेक रास गीत तथा गोटेक रास नृत्य हिन्दी फिल्म सँ सेहो लेल गेल छल।
मैथिली गीत गायनक एकटा अलगे शैलीक संग उदित आ प्रसिद्ध कलाकार पवन नारायण केँ अपन प्रशंसक बनबय मे बेसी समय नहि लगलैन, तहिना कंचन पाण्डे दिल खोलिकय कखनहु गर्दा उड़ेलीह तऽ कखनहु दरभंगाक झुमका मंगाबय लेल सजना सँ अपील केलीह। स्नेहा संग साजन केर नृत्य आ मैथिली फिल्म सजना के अंगना मे सोलह श्रृंगार केर गीत – एहि दुनूक तालमेल दर्शक केँ खूब लोभेलक। तहिना मैथिलीक पारंपरिक नृत्य जट-जटिन केर सेहो भरपूर सराहना कैल गेल।
राति तीन बजेक बाद हिन्दी गीत-संगीत-गजल ओ नृत्यक दौड़ मे सेहो गायक पवन नारायण व गायिका कंचन पाण्डे केर संगत सँ दर्शक भरपूर मनोरंजन केलैन। तहिना नर्तकी कुमार पायल केर हिन्दी रौक गीत आदि पर नृत्य सँ युवा हृदय खूब थिरकल। महिला व पुरुष केर नीक सहभागिता सँ रंगारंग सांस्कृतिक कार्यक्रम भोरक ५ बजे धरि चलैत रहल छल। लोक सब मैथिली व हिन्दीक एक संग संगम देखि खूब प्रसन्न छलाह आर सब कलाकार केर प्रशंसा करैत अघा नहि रहल छलाह।
कार्यक्रमक मिठास दूर-दूर केर लोक केँ अपना संग जोड़ि लेने छल। घनश्यामपुर, पाली, दसौत, हरिहरपुर, दादपट्टी, मदरिया, महिया, मोतनाजे, देवना सहित कुर्सों गामक पड़ोसी गाम जयदेवपट्टी, मछैता, नदियामी, लालापट्टी, ठेंगहा सँ हजारों-हजार दर्शक एहि कार्यक्रम भरपूर आनन्द उठौलनि।


text:
मैथिल मंच के सतत सहयोगी आ सामाजिक कार्यकर्ता सह भाजयुमो जिलाध्यक्ष बालेन्दु झा ‘बालाजी’क पत्नी अर्चना झा कयलन्हि उप-महापौर पद लेल नामांकन :: मणिभूषण ‘राजू’
दरभंगा
मीडिया के संबोधित करैत प्रत्याशी अर्चना झा कहलन्हि कि पहिल बेर महापौर आ उप-महापौर पद चुनबाक अधिकार जनता के हाथ में आयल अछि नहितँ पहिले त गिनल चुनल धनवान लोक पाईके दम पर चुनल जाईत छलथि। एहिलेल जनता एहिबेर बहुत सोचि-समझि क फैसला लेत आ क्षेत्र में सक्रिय आ जनता के आवाज उठाबयवला लोक के चुनि क पठेती।
एहि संबंध में आगा बालेन्दु झा कहला कि पछिला 20 वर्ष सँ बेसी स आम लोकक समस्या लेल आवाज उठबैत रहल छी। कोरोना आ बाढ जेहन विभिषिका में जखन लोक घर स निकलैत नहिं छलथि, हमसब युवालोकनिक संग पीङित मानवता की सेवा में तत्पर रही। एहि चीज के दरभंगाक जनता नजदीक सँ देखने छथि आ एहिबेर ओ फैसला सोच समझ क लेत। एहिलेल शहर में कचङाक अंबार, जलजमाव, अतिक्रमण सन प्रमुख समस्या के निदान के लेल जनता स्वयं चुनाव लड़त आ उपयुक्त प्रत्याशी के चुनत।
अर्चना झा अपन गाम शुभंकरपुर स्थित बाबा राजारामधनी मंदिर सँ अपन परिवार आ ग्रामीण अविभावकलोकनिक आशीर्वाद लय अपन साधारण अंदाज में नामांकन करय पहुंचलीह।


text:
मणिभूषण
दिल्ली । यूपीएससी सिविल सर्विसेज 2017 क परीक्षाक परिणामक घोषणा भ गेल। एहि साल सेहो मैथिलीक डंका बाजल। एखन धरिक सूचनाक अनुसार कुल नौ गोट छात्र मैथिली विषय स उत्तीर्ण केलथि अछि। एहि परीक्षा मे हैदराबाद क दुरीशेट्टी देशभरि मे टॉप केलथि अछि। अनु कुमारी कए दोसर आ सचिन गुप्ता ऑल इंडिया रैंकिग मे तेसर स्थान पौलथि अछि। बिहार क अतुल कए चारिम स्थान भेटल अछि।
मैथिली विषय स एहि साल स सेहो नीक परिणाम आयल अछि। मैथिली कए विषय कए रूप मे रखनिहार सागर कुमार झा कए 13म स्थान भेटल अछि ओतहि मनीष कुमार कए 84वां स्थान भेटल अछि । एहिना रतन कुमार झा कए 408म सुजीत कुमार बत्य कए 588, संदीप सिंह कए 729, अभिषेक कुमार 730, मनीष कुमार सारदेव कए 849, नीलीमा कौशल कए 921, सुमित सिंह कए 937वां स्थान भेटल अछि।
बिहार सँ आरो सफल प्रतिभागी:
एखनतक तक भेटल जानकारी क अनुसार बिहार क सफल अभ्यर्थि में सहरसा क सागर झा कए 13वां त पटना क अभिलाषा अभिनव कए 18वां स्थान भेटलनि। भागलपुर क ज्योति 53वें, मातीउर्ररहमान 154वें स्थान पर छथि। बेगूसराय क योगेश गौतम 172वां रैंक हासिल केलथि। नवादा जिला क मयंक मनीष 214वां स्थान हासिल केलथि। भोजपुर क श्रेया सिंह 538वें स्थान पर कायम छथि।
बिहार क पड़ोसी राज्य झारखंड क बात करी त जानकारी के अनुसार ओतय सँ पांच अभ्यर्थी सफलता हासिल कयलथि। डोरंडा क सागर कए 13वां, अभिजीत सिन्हा कए 19वां, अभिलाष वर्णवाल कए 44वां, मयंक मनीष कए214वां आ श्रेया वत्स कए 345वां स्थान भेटलन्हि।
कुल 990 कए भेटलन्हि सफलता
परीक्षा में 990 अभ्यर्थी कए सफल घोषित कयल गेल। इनमें सामान्य श्रेणी क 476, ओबीसी क 275, अनुसूचित जाति क 165, अनुसूचित जनजाति क 74 अभ्यर्थी शामिल छथि। रिजर्व सूची में 132 अभ्यर्थी शामिल छथि। एहि साल आइएएस क 180, आइएफएस क 42, आइपीएस क 150, सेंट्रल सर्विस ग्रुप ‘ए’ क 565 , ग्रुप ‘बी’ क 121 पद पर नियुक्ति होनाई अछि।


text:
— आभा झा
” शिव शक्तिक अराधक मिथिला “- शक्तिकेँ बिना शिव ‘शव’
छथि, शिव और शक्ति एक-दोसर सऽ ओहि प्रकार अभिन्न छथि, जै तरहें सूर्य और ओकर प्रकाश, अग्नि और ओकर ताप।शिवमें ‘इ’ कार ही शक्ति अछि। शिव सँ ‘इ’ कार निकलि गेला पर ‘ शव ‘ ही रहि जाइत अछि। अपन मिथिला देवी उपासकक लेल अत्यंत प्रसिद्ध अछि तैं मिथिलामें देवी पूजा खूब धूमधाम सँ मनाबैकेँ प्रचलन अछि।अपन मिथिलामें शक्तिक पूजा घर-घर होइत छैक। शिवकेँ भक्त अपन मिथिलामें घर-घर छथि। कुशेश्वरस्थान, सोमनाथ महादेव, विद्यापति धाम, बाबा कपिलेश्वर नाथ, बाबा भूतनाथ, मुक्तेश्वरनाथ इत्यादि अनेकों प्रसिद्ध मंदिर अछि अपन मिथिलामें। अपन मिथिलाक लोकमानसमें इ बात पूरा विख्यात अछि जे विद्यापति जी एहन शिवभक्त कियो नहिं भेल छथि। ओ भगवान शिवकेँ बड्ड पैघ भक्त छलाह। महाकवि विद्यापति भगवान शिव पर अनेकानेक गीतक रचना केलनि। मान्यताक अनुसार, जगतव्यापी भगवान शिव विद्यापतिक भक्ति व रचना सँ बेहद प्रसन्न भऽ कऽ स्वयं एक दिन वेश बदलि कऽ हुनका सँ भेंट केलखिन। हुनका संग रहयकेँ लेल भगवान शिव विद्यापतिक घरमें नौकर तक बनयकेँ लेल तैयार छलाह। ओ अपन नाम उगना बतेने छलखिन। दरअसल कवि विद्यापति आर्थिक रूप सँ सबल नहिं छलाह, ताहि दुवारे ओ उगना यानि भगवान शिवकेँ नौकरी पर रखला सँ मना कऽ देलखिन। मगर शिवजीकेँ कहला पर सिर्फ दू समयकेँ भोजन पर हुनका राखय लेल तैयार भेलखिन। कथाक अनुसार, एक दिन विद्यापति राजाक दरबारमें जा रहल छलाह, तखन तेज रौद आ गर्मी सँ विद्यापतिकेँ गला सूखै लगलनि। आस-पास कतौ जल नजरि नहिं अबैत छलनि। विद्यापति उगना सँ जल आनै लेल कहलखिन। तखन शिव कनिक दूर जा कऽ अपन जटा खोललनि व एक लोटा गंगाजल लऽ अनलाह। जल पीबैत देरी विद्यापतिकेँ गंगाजलक स्वाद एलनि, ओ सोचय लगला कि वनक बीच ई जल कतऽ सँ आयल। एकर बाद हुनका संदेह भेलनि कि कहीं उगना स्वयं शिव तऽ नहिं छथि। विद्यापति शिव जीकेँ चरण पकड़ि लेलखिन तखन शिवकेँ अपन वास्तविक स्वरूपमें आबय पड़लनि।एकर बाद शिवजी विद्यापतिक संग रहयकेँ इच्छा व्यक्त केलनि और हुनका कहलखिन कि ओ उगना बनि कऽ हुनकर संग रहथिन। हुनकर वास्तविक रूपक ककरो पता नहिं चलबाक चाही।
मुदा एक दिन उगना द्वारा कोनो गलती भेला पर विद्यापतिकेँ पत्नी शिवजीकेँ चूल्हाक जरैत जारैन सँ मारलखिन। ओहि समय विद्यापति आबि गेलखिन और हुनकर मुख सँ निकलि गेलनि कि ई तऽ साक्षात भगवान शिव छथि, और अहाँ हिनका मारि रहल छियनि। विद्यापतिक मुख सँ इ बात निकलैत देरी भगवान शिव अंतर्ध्यान भऽ गेलखिन। एकर बाद अपन गलती पर पछताइत कवि विद्यापति वनमें शिवजीकेँ ताकय लगलाह। अपन प्रिय भक्तक एहन दशा देखि भगवान हुनकर समक्ष प्रकट भेलखिन और हुनका बुझेलखिन कि आब हम अहाँक संग नहिं रहि सकब। परंतु उगनाक रूपमें जे हम अहाँक संग रहलौं ओकर प्रतीक चिन्हक रूपमें आब हम
शिवलिंगक रूपमें अहाँक लऽग विराजमान रहब।एकर बादे ओहि स्थान पर स्वयंभू शिवलिंग प्रकट भऽ गेलखिन। यैह मंदिर उगना महादेव व उग्रनाथ मंदिरक नाम सँ प्रसिद्ध अछि।
हर हर महादेव 🙏🙏


text:
कोहबर घर गेलौं पिबैते पिबैते लीरिक्स कोहबर घर गेलौं पिबैते पिबैते,कोहबर घर गेलौं पिबैते पिबैते,एखन धरि जिबै छी पिबैते पिबैते,कोहबर घर गेलौं पिबैते पिबैते,कोहबर घर गेलौं पिबैते पिबैतेएखन धरि जिबै छी पिबैते पिबैते,कोहबर घर गेलौं पिबैते पिबैते,कोहबर घर गेलौं पिबैते पिबैते….. विवाहो सँऽ पहिने रही भोला-भाला,विवाहो सँऽ पहिने रही भोला-भाला,दहेजक रूपैया खोललक शीशी ताल,दहेजक रूपैया […]
Tag: सुरेश पंकज मैथिली गीत
खो रे मंगला पड़ल रह
खो रे मंगला पड़ल रह लीरिक्स माटी नै लागे तन में देखिहैं, सोना सनक जुआनी,बात सगुन के चलि रहल छौ, छटा के रखिहैं कानी,बाबा हाथ में होरक लागन, तू तकिया लै अड़ल रह,खो रे मंगला पड़ल रह, खो मंगला पड़ल रह,खो रे मंगला पड़ल रह, खो मंगला पड़ल रह,माटी नै लागे तन में देखिहैं, सोना […]
आब कहू मन केहेन करैये
आब कहू मन केहेन करैये लिरिक्स धनि दरभंगा दोहरी अंगा, कियैक नाच नचै छी नंगा,धनि दरभंगा दोहरी अंगा, कियैक नाच नचै छी नंगा,टुकुर टुकुर सब लोक तकैये,आब कहू मन केहेन करैये, आब कहू मन केहेन करैये,आब कहू मन केहेन करैये, आब कहू मन केहेन करैये,धनि दरभंगा दोहरी अंगा, कियैक नाच नचै छी नंगा,टुकुर टुकुर सब […]


text:
किछु मैथिली कविता ::
शारदा झा
यात्रा
हम की द’ सकैत छियह तोरा
रोटी, कपड़ा, मकान, आस, विश्वास?
भ’ सकैत अछि ई सबटा मात्र बोल होअह तोरा लेल
ढनढनाइत खाली फोकला शब्दक अमार
मुदा जखन हम दैत छियह तोरा
अपन संवेदनाक स्पर्श
आत्मा सँ झहरैत प्रेम
हम नहि दैत छियह किछुओ तोरा
हम ताकि रहल होइत छी तखन
अपन असोथकित विश्वास आ अस्तित्व केँ
ओकर ध्येय, उद्देश्य, उपयोगिता आ मर्म केँ
हम निर्वाह करैत छी मनुख होयबाक धर्मक
तोरा तक पहुँचबाक प्रयास
वस्तुतः यात्रा थीक हमर स्वयं तक पहुँचबाक!!
बीति जयबाक क्रम मे
आगाँ बढ़ि जयबाक बाट पर छी आब
ओहि ठाम जत’ सँ
भेटत अपना केँ देखि सकबाक सौभाग्य ओहिना
जेना हम देखैत छी
बसात मे डोलैत पात
पानि सँ भीजल माटि
गोसाउनिक पूजाक लेल सरिआओल डाला
देखि सकब अपन पदचिन्ह
जे छोड़ि रहल छी कालक देह पर
ओझरायल रहलहुँ अछि
संसारक खेल मे
देखैत रहलहुँ दिवास्वप्न
मुदा कहाँ देखि सकलहुँ
एहि बड़का कैनवास पर
अपन रंगक छाप
कहाँ घोरि सकलहुँ अछि
अन्हार मे इजोरियाक चानन
अछि हमरो अस्तित्व मिज्झर भेल
एहि विशालकाय संरचना मे कतहु
से देखबाक सेहन्ता
जागल अछि आब
देखब ओहिना ओहि गाछ केँ
जे ठाढ़ अछि छाहरिक आशीर्वाद दैत
ओहि बीतल बयस केँ
जे कतेको जन्म सँ
घुरि जयबाक लिलसा अंगेजने अछि
ओहि सम्बन्ध केँ
जकर पुरैनि
एखनहुँ धरि नहि अछि सुखायल
देखब हम ओहि बाट केँ
जाहि पर सँ बीति रहल छी हम
अहाँक संग ।
अश्लील समाजक मादे
कहबाक अछि किछु हमरा
असभ्य, अनियंत्रित, अश्लील समाजक मादे
साहित्य दर्ज करैत आबि रहल छैक आइ धरि
अपन कालक भासल जाइत इतिहास
शब्दक बुनल जाल सँ पकरैत रहल अछि
घटनाक्रमक पोठी आ भाकुर माँछ
शब्दक अर्थ आब धोखरि गेल छैक
बदलल बुझाइत छैक आखरक स्वभाव
पराकाष्ठा पर पहुँचल अछि अश्लीलता
समय अपना केँ
क’ लेने अछि उघार
बलात्कार सँ अश्लील आ घृणित छैक
ओहि खबरि केँ सुनियो क’
ड्राइंग रूम मे बैसल
चाहक चुस्की लैत ओहि पर चर्च केनाइ
बलात्कारक दंश आ हिंसाक पश्चात
मृत्युक कोरा मे सूतल बेटीकेँ दया देखाक’
विधिक सर्वोच्च मंच द्वारा
न्याय देबाक छुच्छ घोषणा
अश्लील काज छैक
व्यभिचार, दुराचार , भ्रष्टाचार मे संलिप्त भए नीति आ विधिक बात केनाइ छैक अश्लीलता
इंद्रधनुषी रंग मे बोरल कपड़ा पहिरने
मात्र लाल रंगक गुणगान करब भेल अश्लीलता
भरल पेट पर भूखमरिक बात केनाइ भेल पाप
आ दू कौर अन्नक लेल
भुखायल केँ मारि देबाक बात पर चर्च
किन्नहु नै भेल
अश्लीलताक परिधि सँ बाहर
विज्ञानक विकास सँ गर्वोन्नत माथ
आइ दर्प सँ परमाणु युद्धक चेतौनी दैत छैक
कोन परिभाषा सँ ई
अश्लीलता नहि कहाओत
किछुओ नै झाँपल रहैत छैक आब
ने कोनो देहक किछु मोल
ने कोनो विचारक उपयोगिता
ने कोनो वीभत्स योजना
खूजल छै सब किछु बेपर्द भेल
‘लाज’ भ’ क’ रहि गेल अछि
शब्दकोश मे जहल कटैत
आब दूटा आखर मात्र
वात्स्यायनक कामसूत्र
अथवा खजुराहोक मूर्ति देखैत काल
किन्नहुँ नहि नुकाबथु अपन मुंह
हमर नांगट भेल समाजक लोक
धोखरल शब्दक अर्थ सब
घुरि नहि आयत आब कहियो
काल बना रहल अछि अहाँक, हमर, सभक टीपनि
गणना कए हम सब बनब
सबटा पाप आ अश्लीलताक भागी
भोगहि पड़त अपन अपन
अरजल कर्म
हमहूँ छी एहि अश्लील समाजक
एकटा बिषाएल अंग
इजोत दिस बढ़ैत डेग
जँ हम टूटि -भखरि नहि जाइ
माँटि नहि भ’ जाइ जीवनक दुखक भार सँ
हेरा ने जाइ अकाबोन मे
तकैत एक मिसिया इजोत
जँ बाँचल रहि जाय हमरा मे
अन्यायक विरोध करबाक हुब्बा
तँ मनुष्यतर बनबैत अछि हमरा
वियोगी विरहिणी जीवनक विषाद
तोड़ि दैत अछि हमर हाथक अएना
मुक्त करैत अछि अपन कारा सँ हमर दृष्टि केँ
उदासी जन्म दैत अछि
सब सँ आत्मीय कविता केँ
बाँटल रहैत छैक सुख
मुदा दुख होइत छैक नितांत अप्पन
घोर पीड़ाक क्षण बनि जाइत छैक तखन जीवनक पर्याय
ओ घीचि लैत अछि कने आर अपना दिस
साक्षी बनैत ओकर सोलहो कलाक
आस्वादन करैत नओ रसक
हम होइत छी कने आओर कृतज्ञ
हम जोड़ैत छी अपन घरक खसि पड़ल भीत
बीछि लैत छी निविड़ निशीथ राति मे सिंगरहार
अपन दुखकें टेमी बना
लेसि दैत छियै ओहि मे जिजीविषाक आगि
हम ओरियबैत छी नबका भोर
हम रोपैत छी एकटा गाछ
***
[शारदा झा मैथिली स्त्री कविताक प्रखरतम स्वर छथि. ‘प्रेम कविताक बाद’ शीर्षक सँ हिनक एकगोट मैथिली कविता संग्रह प्रकाश मे छनि. शारदा जी सम्प्रति हैदराबाद मे रहैत छथि आ मैथिली केँ संग-संग हिन्दी मे सेहो लिखैत छथि. हिनक एकगोट हिन्दी काव्य संकलन ‘तेरे ख्यालों की धूप’ सेहो दृश्य मे छनि. हिनका सँ jhasharda@gmail.com पर सम्पर्क संभव अछि. प्रयुक्त छवि अभिषेक मिश्र केँ सौजन्य सँ.]


text:
समस्तीपुर, मिथिला मिरर: ऑल इंडिया बीएसएनएल ज्वाइंट फोरम कार्यकारी अधिकारी एसोसिएशनकें आह्वान पर भारत संचार निगम लिमिटेड कार्यालय परिसरमे समस्तीपुर बीएसएनएल कार्यकारी अधिकारी एसोसिएशन मंगलदिन सं 72 घंटा धरि क्रमबद्ध भूख हड़ताल शुरू केने छल, जे आइयो जारी अछि। एसडीओ अनिल कुमार स्वं भूख हड़ताल पर बैसल छथि। आंतरिक एसडीओ रामानुज कमलकेन अध्यक्षतामे एकटा सभा सेहो आयोजित कएल गेल।
सभाकेँ सम्बोधित करैत वक्ता सब कहलनि जे, मांग पूरा नहि हेबा तक क्रमबद्ध आंदोलन जारी रहत। आंदोलनक सामने प्रशासनकें झुकए पडत। आंदोलनक पहिल कड़ीमे 72 घंटा तक क्रमबद्ध भूख हड़ताल कएल जाएत। अहिकें बाद मांग नहि मानल जेबाक स्थितिमे 28 अप्रैल कए सब अधिकारी सामूहिक रूप सं अवकाश पर रहताह।
सभाकें लेखा पदाधिकारी बिजय नाथ झा, एसडीओ उदय शंकर चौधरी, कनीय लेखा अधिकारी सत्य प्रकाश साह, एसडीओ पिटू कुमार, एसडीओ संतोष कुमार, एसडीओ रत्नेश्वर प्रसाद राय, कनीय दूरसंचार अधिकारी सचिन्द्र कुमार झा, जेएओ विकास कुमार मिश्रा, एसडीओ हरेंद्र कुमार, जेटीओ दशरथ कुमार दास, एसडीओ दिनेश झा, जेटीओ राजेश कुमार, जेटीओ अरुण प्रसाद, जेटीओ अर्चना ठाकुर आदि संबोधित केलनि।


text: राहुल गांधी त दरभंगा दौरा कs चलि गेलाह…मुदा मालला के गरमा गेलाह. ललित नारायण मिथिला विश्वविद्यालय मे राहुल गांधी के कार्यक्रम के लsक आल इंडिया स्टूडेंट्स एसोसिएशन आओर अखिल भारतीय विद्यार्थी परिषद विरोध दर्ज करएलक अछि. दूनु छात्र संगठन के आरोप अछि जे विश्वविद्यालय के राजनीतिकरण करि देल गेल अछि. एकरा लेल ओ कुलपति के जिम्मेदार ठहराबैत छथिन्ह. आल इंडिया स्टूडेंट्स एसोसिएशन एकरा लsक विरोध मार्च सेहो निकालत. मुदा अखिल भारतीय विद्यार्थी परिषद के त कहनाय अछि जे एहिठाम के शैक्षणिक माहौल के अपवित्र करि देल गेल अछि. एहि के लsक परिषद के विद्यार्थी सभ विश्वविद्यालय कैम्पस मे गंगाजल के छिड़काव कएलाह. एहि क्रम मे किछ छात्र विश्वविद्यालय के कुलपति डॉ पद्माशा झा पर सेहो गंगाजल छिड़कि देलखिन्ह. काफी बाताबाती सेहो भेल. कुल मिलाकs पूरा विश्वविद्यालय मे आई-काल्हि सिर्फ राहुल गांधी के चर्चा अछि.


text:
जिला मुख्यालय के वार्ड नंबर 10 म' स्थित एहि राजकीय प्राथमिक विद्यालय म' मात्र दू गोट कमरा अछि। एक कमरा म' आंगनबाड़ी केर संचालन होयत अछि, जखनकि दोसर कमरा म' तीसरा सँ पांचवी कक्षा केर पढ़ाई एक संग होयत अछि। एहि फोटो सँ ई साफ अछि कि बच्चा सभके पढ़ेबाक लेल एहिठाम नहिये त' पर्याप्त बुनियादी सुविधा अछि आओर नहिये संसाधन।
इस बाबत जखन स्कूल के प्रधानाध्यापक अनिल कुमार सिन्हा सँ पुच्छल गेल त' ओ कहलनि कि स्कूल म' मात्र दू गोट कमरा अछि। एक कमरा म' आंगनबाड़ी केर संचालन होयत अछि। स्कूल के एक अंगना अछि जाहिठाम दू कक्षा लगाओल जायत अछि। एहिठाम करीब 90 बच्चा पढ़ैत अछि आओर छह शिक्षक कार्यरत छथि।
अनिल कुमार कहलनि कि ओ विभागक आला पदाधिकारी सभके कैको बेर एहि बदहाली केर सूचना देलनि मुदा विभाग द्वारा आय धरी कोनो डेग नहि उठाओल गेल। स्कूल के शिक्षिका खुशबू कुमारी कहलनि कि एहि बदहाली म' बच्चा सभके पढ़ायब हमरा सभक मजबूरी थीक। एक संग तीन कक्षा के बच्चा सभके पढ़ेबा म' हमसभ खुद परेशान भ' जायत छी।


text:
— पूजा कुमारी।
“मिथिलाक सुप्रसिद्ध पाबनि मधुश्रावणी”
मधुश्रावणी के अर्थे अछि जे मधुर साओन अर्थात नव कनिया सब लेल मधुर साओनक मास। मधुश्रावणी पाबैन नव कनिया सब लेल हर्षोउल्लासक पाबैन छियैन। अपन सब किछ बिसरिक ई पाबैन पुजय लेल बैस जाय छैथ।
ई पाबैन मुख्यतः पन्द्रह दिनक होईत अछि,एहिमे नव कनिया अर्थात नव विवाहित कनिया सब एक दिन पहिने से मधुश्रावणी पुजाक ओरियानमे लागि जैय छैथ।एक दिन पहिने फूल लोरहैय छथि जिहि -जुहि तोरैय छैथ आ एक दिन पहिने पाॅच टा वस्तुके जेना- धान,धन्नी,पान,कुसुम फुल,सिन्दूरके पिस के गौरी बनेल जाइए। आ पन्द्रह दिन धरि नव कनिया लहसुन प्याज, लाबा, साग नहि खाय छैथ।
मधुश्रावणी दिन भोरे उठिक स्नान कऽ नव साड़ी लहठी पहिर के पुजा करैय लेल बैयसैय छैथ। एहि पुजामे विभिन्न प्रकारक देवी -देवताक पुजा होय छैन जेना- सुर्य-चन्द्रमाॅ , नौ-नवग्रह, गौरी- साठि, विषहारारा ,चनाय इत्यादि अनेको देवी-देवताक पुजा होइत अछि। एहिमे नव कनियाक कथा आ बिन्नी सुनाइल जाइए। एहिमे एकटा बिन्नी जे होइत अछि से पव कनियाक अलावा सब दिन सब के सुयैत आ उठैय काल पढबाक चाहि जाहिसॅ कोनो भयानक स्वप्न नहि अबैये आ नाग देवताक कृपा बनल रहैथ अछि । एहि प्रकारे अछि-
“दीप दीपाहारा जागु हारा
मोती मानुष भरुधारा
नाग बरहुत नागीन बरहुत
पाॅच बहिन विषहारा बरहुत
वसुकी माय बरहुत वसुकी बाप बरहुत
खोना मोना माम बरहुत
असावरी पिसी बरहुत
दारही खोरही मौसी बरहुत
बाल-वसंत भैया बरहुत
राहि शब्द लय सुति
कासा शब्द लय ऊठी
ऊठीहोइत प्रात सोना कटोरामे दुध भात खाय
साँझ सुति प्रात ऊठी
ब्रह्ममा देल कोदारि
विष्णु चह चल बाट
भाग भाग रे कीड़ा मकोड़ा परे गरुरके ठाह
आस्तिक आस्तिक गरुड़ गरुड़ नारायण नारायण।”
ई सबके पढबाक चाहि। मधुश्रावणीमे सबसॅ बेसी खुशी होइत अछि भार के जे सासुर पक्ष के पुजाक सबटा सामग्री आ सब लेल वस्त्र अबैत अछि। ई पाबैन सम्पूर्ण मिथिलावासी के सब पाबैनमे से एक पाबैन अछि।


text:
पटना। 30 जनवरी। विडियो कॉलक दौरान प्रेमिका सँ बिआहक रजामंदी नहि भेटला सँ नाराज युवक खुद केँ गोली मारलक। पुलिसक मुताबिक़, 19 बरखक इंटर केँ छात्र आकाश कुमार उर्फ बंटी अप्पन सयन कक्ष सँ लड़की सँ फोन पर बात करैत छलाह। ई वाकया करीब 3 बजे रातिक अछि। लड़की अपना तरफ सँ बहुत बुझेबाक कोशिश केलक कि लड़का शांत भ' जाए, ओ नहि मानलक।
कैल्हि सोम दिनक भोर युवक केँ शव हुनकर कमरा सँ बरामद भेल। हुनकर हाथ मे पिस्टल आओर मोबाइल सेहो भेटल अछि। लड़कीये पुलिस क' सुचना देली कि रति मे हुनका सँ बात करैत युवक खुद केँ गोली मारलक।
एम्हर पुलिस ई दावा केना अछि कि विडियो कॉल करैत आत्महत्या करबाक धमकी भरल मैसेज सेहो लड़की केँ कायल गेल छल। फिलहाल पुलिस एहि मामलाक फरेंसिक जांच सेहो करवा रहल अछि।


text:
रायपुर
रायपुर (/ˈraɪp[invalid input: 'oor']/ उच्चारण (सहायता जानकारी)) भारतीय राज्य छत्तिसगढमे अवस्थित रायपुर जिलाक एक शहर छी । ई शहर राजधानी होमएक संगे रायपुर जिलाक प्रशासनिक मुख्यालय छी । ई छत्तिसगढक सभसँ पैग शहर सेहो छी । सन् २००० नवम्बर १ मे छत्तिसगढ राज्य स्थापना होमएसँ पहिने ई मध्य प्रदेशक भाग छल ।
इतिहाससंपादित करें
पुरान भवन आ किलाक अवशेषमे आधारित किछ इतिहासविद्क मान्यतानुसार ई शहर ९आम शताब्दीसँ अस्तित्वमे अछि । मुदा प्राय लोकक माननाए अछि कि ई शहर १४आम शताब्दीमे बैसाएल गेल छल ।
जनसाङ्ख्यिकीसंपादित करें
सन् २०११ क भारतक जनगणनाक अनुसार रायपुरक जनसङ्ख्या १०,१०,०८७ अछि । एतयक लिङ्गानुपात ९४६ महिलासभ प्रति १००० पुरुषक अछि । रायपुरक साक्षरता दर ८६.९०% अछि, पुरुषसभक साक्षरता दर २९.३९% आ महिलासभक साक्षरता दर ८१.१०% अछि ।
भूगोल आ जलवायुसंपादित करें
रायपुर खारुन नदीक तटमे बैसल छत्तिसगढक सबसँ पैग शहर छी । रायपुर एक पैग मैदान (छत्तिसगढक मैदान) क मध्यमे अवस्थित अछि जे धान का कटोरा क नामसँ सेहो जानल जाइत अछि । रायपुरक पूर्वमे महानदी नदी बहैत अछि। उत्तर-पश्चिमममे मैकालक पहाडी अछि । उत्तरी तरफ छोटा नागपुरक पठार आ दक्षिणमे बस्तरक पठार अछि । रायपुर मुम्बई-हावडा रेल लाइनमे अवस्थित अछि आ ई सम्पूर्ण महत्वपूर्ण शहरसभसँ जुडल अछि । राष्ट्रिय राजमार्ग ६ एहो शहर भऽ गुजरैत अछि आ अन्तिममे ४३ शहरसभ भऽ विशाखापट्नमधरि जाइत अछि । रायपुर मुम्बई, दिल्ली आ अन्य शहरसभसँ हवाई मार्गद्वारा जुडल अछि । रायपुरक हवाई अड्डा माना मे अछि ।
तापक्रम: गर्मीमे ४५ सँ २९ सेल्सियस जाडमे २७ सँ १० सेल्सियस वर्षा लगभग १२० मिमी (जुलाईसँ सितम्बर)
नव रायपुरसंपादित करें
सन् २००० मे स्थापना भेल छत्तिसगढ राज्यक राजधानी रायपुरक प्रशासनिक केन्द्र नव रायपुर मे स्थानान्तरण करैलेल प्रस्ताव कएल गेल अछि । ई एक विश्व स्तरीय परियोजना छी जाहिमे वर्तमान रायपुरसँ २५ किमी दूर एक नव शहरक सृजन होइत । एकर लेल एक पैग क्षेत्रक भूमिक अर्जन कएल जा रहल अछि । नव रायपुरक लेल समग्रमे ८०,००० हेक्टेयर भूमि अर्जित कएल जाइत । नव रायपुरमे २२५ किमी पक्की सडक अछि । नव रायपुरक परसदा क्षेत्रमे अन्तर्राष्ट्रिय क्रिकेट स्टेडियम बनाएल केल गेल अछि ।[३]
अर्थव्यवस्थासंपादित करें
रायपुर सम्पूर्ण छत्तिसगढ आ उडिसाक लेल थोकक मन्डी छी ई वाहेक एतय एक उद्योगिक शहर अछि ।
सन्दर्भ सामग्रीसभसंपादित करें
- ↑ "Cities having population 1 lakh and above, Census 2011" (PDF), The Registrar General & Census Commissioner, India, अन्तिम पहुँच २५ जून २०१४।
- ↑ "Urban Agglomerations/Cities having population 1 lakh and above" (PDF), censusindia, The Registrar General & Census Commissioner, India, अन्तिम पहुँच २५ जून २०१४।
- ↑ नया रायपुर विकास प्राधिकरण


text:
विराटनगर, १५ नवम्बर २०२२ । मैथिली जिन्दाबाद!!
हालहि सम्पन्न सवा करोड़ शिवलिंग पूजनोत्सवर (सौराठ) सँ वापस आबि सम्पादक प्रवीण नारायण चौधरी अपन संस्मरण पाठक संग अलग-अलग भाग मे आ अलग-अलग आधारविन्दु पर आधारित लेख (धारावाहिक) प्रस्तुत कय रहल छथि। प्रत्यक्षदर्शी व अनुभवी व्यक्ति (पाठक) अपन विचार सेहो कमेन्ट मार्फत अथवा व्हाट्सअप द्वारा सीधे सम्पादक केँ पहुँचाबी, ओहो सब प्रकाशित करैत मैथिल ब्राह्मणक एक अति-महत्वपूर्ण विरासत व इतिहास केँ पुनः जगेबाक अभियान मे सम्बल होयत।
सवा करोड़ शिवपूजन महायज्ञः सौराठ सभागाछीक ओ अविस्मरणीय नजारा
सौराठ सभागाछी मे आयोजित महायज्ञ केर अभूतपूर्व सफलता सँ भला केकरा प्रेरणा आ नव ऊर्जा नहि भेटल हेतय! हम त स्वयं केँ बड़भागी मानैत छी जे यथासंभव समय लेल उपस्थित हेबाक अवसर प्राप्त कयल आ ‘सम्पूर्ण मिथिला’ केर दर्शन एक्कहि ठाम कय लेल। खास कय केँ वृद्ध-वृद्धा मैथिल ब्राह्मण सभक दर्शन हमरा एतेक नीक लागल जे कि कहू…. ओ सब साक्षात् ३३ कोटि देवी-देवताक रूप मे नजरि पड़लथि। सभागाछी मे आयोजित सवा करोड़ पार्थिव शिवलिंग पूजन मे ओना त लाखों लोकक सहभागिता देखल, लेकिन जे स्त्री व पुरुष पार्थिव शिवलिंग निर्माण एवं व्रत-साधना संग पूजा करय लेल देखाइत छलाह से स्वर्गक सुन्दरता केँ पृथ्वी पर देखबयवला बुझायल। १०० सँ ऊपर पंडाल-घर (कोष्ठ) बनल छल। ४ गोट लाइन त माधवेश्वरनाथ महादेवक प्रांगण मे लगभग १५० मीटर लम्बा-लम्बा देखायल, लगभग ८६ टा पंडाल घर समाहित आ बाकी ८७ सँ आगू १२५ धरिक गिनती वला पंडाल घर प्रवेश द्वार सँ आबय वला रस्ता के पूरब मे बनल छल। सब पंडाल घर मे गाम के नाम लिखल छल। सब गाम सँ लोक सब आयल छलथि। किछु गाम के लोक नहि एबाक सूचना सेहो भेटल, लेकिन जतबे आयल छलथि से एतेक बेसी छल जे एकहु टा पंडाल खाली नहि रहल। तखन फाजिल लोक सब पोखरि महार पर, सीढ़ी घाट पर, मन्दिर प्रांगण मे, यत्र-तत्र बैसिकय बड मनोयोग सँ पार्थिव शिवलिंग निर्माण मे लागि गेल छलथि।
हम करीब ८ बजे प्रवेश कयलहुँ पूजा स्थल मे आ अपन गाम कुर्सों के पंडाल घर ८२ नम्बर पर रहबाक सूचना पाबि ओतय जाय सँ पहिनहि हमर पीसा-ससुरजी श्री राम ठाकुर (पोखरौनी) अपन पंडाल मे हमरा सब गोटे केँ बजबा लेलनि। सम्भवतः हमर गाम के लोक नहि पहुँचि सकलाह…. कारण बाद मे हम जखन कुर्सों के पंडाल देखय गेलहुँ त ओतय कियो चिन्हार लोक नहि देखेलाह… बगले मे दोसर पंडाल घर नदियामी आ जयदेवपट्टी वला देखलहुँ… लेकिन एतहु कियो चिन्हार लोक नहि अभरलथि। एक राउन्ड लगबय मे लगभग १ घन्टा लागि गेल। हजारों के संख्या मे चिन्हार लोक सब भेटैत रहलाह। भीड़ एहेन जे मानव रेलाक धारा बहि रहल छल। ताहि मे कतहु रुकियो नहि सकैत छलहुँ। चलिते रहू। माइक्रोफोन पर सँ यैह बात बेर-बेर अनुरोधो कयल जाइत छलैक जे बस पंडाल के बाहर कियो रुकियौ नहि…. चलिते रहियौ नहि त जाम लागि जायत। से सही मे लोक गज-गज भरल छलथि। सब पंडाल घर मे सैकड़ों लोकक उपस्थिति आ सब महादेव बनबय मे लीन! पूजा पर बैसल पंडितजी लोकनि अपन-अपन तैयारी मे जुटल, चारू दिश महादेव-महादेव केर गूंज आ एम्हर मुख्य मंच पर संकल्पक पूरा तैयारी, लगभग १० बजे संकल्प लय सब पंडाल मे पूजा आरम्भ करबाक निर्देशन देल गेल। तदनुसार पूजा आरम्भ भेल आ बड़ा विधिवत् एवं रमणीय वातावरण मे देवाधिदेव महादेव केर पूजा (महायज्ञ) सम्पन्न भेल।
वेद ध्वनि सँ अनुगुंजित सम्पूर्ण माहौल मे सिर्फ आ सिर्फ महादेव रहथि। सभक ईष्ट आ देवो के देव महादेव प्रति लोकआस्थाक ई अद्भुत नजारा ‘न भूतो न भविष्यति’ वला अनुभूति दय रहल छल। देह सिहरि रहल छल। बेर-बेर मुंह सँ एहि आयोजनक परिकल्पनाकार सभक प्रति अगाध श्रद्धा के भाव निकलैत रहल। जे आयोजक जतहि भेटथि बस हुनका धन्यवाद आ कृतज्ञता ज्ञापित करैत करीब २ बेर चारूकात राउन्ड मारि लघुशंका निमित्त जे बाहर निकललहुँ त फेर दुबारा अन्दर प्रवेश करबाक हिम्मत नहि भेल हमरा।
स्टोरी बहुत लम्बा छैक। एखन ई पार्ट १ पढू आ अपन-अपन अनुभव जरूर लिखय जाउ।
क्रमशः….
हरिः हरः!!


text:
उल्लेखनीय अछि कि आयोग आम आदमी पार्टी'क एहि विधायक सभकेँ संसदीय सचिव बनाओल गेलाक बादे सँ हिनका सभक सदस्यता पर सवाल ठाढ़ भ' गेल छल। कहल जे रहल अछि कि मुख्य चुनाव आयुक्त ए के ज्योति 22 जनवरी केँ रिटायर होमे जे रहल छथि। अप्पन रिटायरमेंट सँ पहिने ओ सभ पेंडिंग केस खत्म करे चाहैत छथि। आयोग'क नजैर सभ पुरनका मामला निपटेबा पर अछि। दोसर दिस आम आदमी पार्टी'क कहब अछि कि चुनाव आयोग ऐहिक फैसला नहि क' सकैछ। ऐहिक फैसला अदालत मे होयबाक चाही।
गौरतलब अछि कि आम आदमी पार्टी'क दिल्ली सरकार मार्च 2015 मे 21 विधायक केँ संसदीय सचिव बनेना छल। ऐहिकेँ लाभ'क पद बतबैत प्रशांत पटेल नाम'क वकील राष्ट्रपति लग शिकायत केना छल। पटेल ऐहिकेँ लाभ'क पद मानैत हुए विधायक सभक सदस्यता खत्म करबाक मांग केना छल। एहिमे शामिल विधायक जनरैल सिंह पछिला बरख विधानसभा केँ सदस्यता सँ इस्तीफा द' देना छला। आब एहि मामला मे फसल विधायक सभक संख्या 20 अछि।
केंद्र सरकार विधायक सभकेँ संसदीय सचिव बनेबाक फैसलाक विरोध केना छल। केंद्र दिस सँ दिल्ली हाईकोर्ट मे आपत्ति दर्ज कराओल गेल छल। केंद्र सरकार'क मानब छल कि दिल्ली मे अगबे एक संसदीय सचिव भ' सकैछ, जे मुख्यमंत्री'क लग होयत। विधायक सभकेँ संसदीय सचिव बनेबाक कोनो संवैधानिक प्रावधान नहि अछि।